**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/32, 27.02.2018թ.

**Բողոք բերող անձ՝ «Ռոսգոսստրախ-Արմենիա**» ԱՓԲԸ

**Պատվիրատու՝** ԵՊՀ հիմնադրամ

**Գնման ընթացակարգի ծածկագիրը և առարկան՝** «ԵՊՀ-ՀԲՄԾՁԲ-17/116» ծածկագրով հրատապ բաց մրցույթ/ առողջության ապահովագրության ծառայությունների գնում

**Բողոքի պահանջը`**

Պարտավորեցնել ԵՊՀ հիմնադրամի կարիքների համար առողջության ապահովագրության ծառայությունների ձեռքբերման նպատակով հայտարարված «ԵՊՀ-ՀԲՄԾՁԲ-17/116» ծածկագրով հրատապ բաց մրցույթի գնահատող հանձնաժողովին՝ կասեցնել 21.02.2018թ. կայացված 1.3 կեետով սահմանված որոժման կատարումը, ինչպես նաև կասեցնել թիվ «ԵՊՀ-ՀԲՄԾՁԲ-17/116» ծածկագրով հայտարարված հրատապ բաց մրցույթի անցկացումը մինչև 16.02.2018թ. ընդունված ԳԲԽ-ԱՄ-2018/13 որոշումը անվավեր ճանաչելու պահանջի վերջնական դատական քննությունը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: